السلام عليكم ورحمة الله. انظر ليس من الشيطان الرجيم بسم الله الرحمن الرحيم الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد
باذن الله تبارك وتعالى مع الجزء الاخير المعاني المتعلقة بسم الله الهادي سبحانه وتعالى. اتكلمت معكم على ان الله سبحانه وتعالى يحب لكل خلق كتابه وانه سبحانه وتعالى لا يترك العبد في لحظة من لحظات حياته ابدا. الا وهو سبحانه وتعالى يرسل لك
امبارح كنت بصور حاجة في القاهرة كده من اكبر المطاعم المشروعة هناك مشهورين فساعتها انا وقفت وقفة كده هنا حد بيتكلم عن ربنا وهنا حد بيحارب دين ربنا فانا ساعتها قلت يا رب الفضل ده بتاعك منك. فما تحرمنيش من الفضل ده ابدا
انك دلوقتي في المسجد احنا قدامنا قهوة هنا انك وانت داخل المسجد تستشعر ان ده فضل ربنا عليك. انك هنا او انك تستشعر مراحل حياتك اللي قبل كده مرحلة انت كنت فيها بعيد شوية عن ربنا سبحانه وتعالى. ودلوقتي انت هنا بتقرب من ربنا سبحانه وتعالى
كل يوم بيبعت لك رسالة كده تاخد بقلبك بسرعة لله سبحانه وتعالى اتكلمت معكم بعد ذلك عنده زيت احنا ليه مش قادرين نفهم الرسايل دي؟ او ليه بعض الناس مش فاهمة الرسايل
والنهارده باذن الله تبارك وتعالى هنتكلم على اخر جزئية معنا. ازاي نوصل بقى لطريق ربنا سبحانه وتعالى؟ ازاي ربنا يهدينا ازيك يا شريف؟ حبيبي. ملخص الكلام في نقطتين. والله يا اخوانا لو حطيتوا الجزئيتين دول قدام
قدام عنيكم خلاصة اي حاجة في حياتك. شيخ الاسلام ابن تيمية رحمه الله يقول واصل الهداية العلم تاني ها احنا انا عايز احفز الكلام ده. واصلب هداية الايه؟ العلم. العلم
وانما اعني العلم بالله. اخوانا اصل الهداية عشان توصل لربنا. انك تكون عالم بالله كلمة برضو محتاجة ان هي تتفك شوية. بدأ يفكها لنا شوية فقال لنا والعلم بالله سبحانه وتعالى
نوعان النوع الاول ان تعرفه سبحانه وتعالى باسمائه الحسنى وصفاته العلى وهذا يورث للعبد خشية ومحبة. والعلم الثاني هو العلم باحكامه تشريعاته. انا هقعد شوية مع بعض معلش الكلام ممكن يكون تقيل بس صدقوني مهم مهم جدا. بيقول ان
الهداية في الايه؟ في العلم. وقال انا اعني بالعلم ده حاجتين. ان تكون عالما بالله سبحانه تعالى باسمائه وصفاته. انك كل يوم تتعلم حاجة جديدة عن ربنا. وهقول لكم ليه دلوقتي. التانية
قل وان تعلم احكامه وتشريعاته سبحانه وتعالى. تعلم الاحكام والتشريعات بتاعة ربنا سبحانه وتعالى. ودول فضل الهداية. والله يا اخوانا انا امبارح نزلت الف انا كنت مخنوق شوية في ضوء
الواحد محطوط فيه بقى له يومين كده فانا قلت كده بالليل كده ايه الدنيا في القاهرة لغاية شوية انزل الف شوية فانت شفت بقى اشكال اشكال والوان من الشباب اللي انت ما بتشوفهمش هنا في المنصورة. انك تكون بتعدي مسلا على
قهوة في منطقة علي زي الدقي مسلا واولاد وبنات قاعدين مع بعض بيشيشوا. وانا بيتنازعني امرين يتسابوا ولا نفكرهم بربنا. نسيبهم كده يعني؟ نسيب الناس دي كده؟ انا من كتر الضغط اللي انا فيه سبحان الله انا خدت قرار انا لازم اخش واكلمهم. ودخلت. وبدأت ازكرهم بربنا
سبحانه وتعالى وكنت باكلمهم عن معرفة ربنا واهمية معرفة ربنا في حياتنا انتم مش متخيلين الناس دي كان وضعها عامل ازاي؟ انتم مش متخيلين ان الشباب قاعدين عيشوا مع بعض اولاد قاعدين يشيشوا مع بعض لا لا لأ استنى استنى استنى تعال يا فلان شيل ده بس ده كده كمل يا شيخ. بمجرد ما كلمتوهم عن ربنا
سبحانه وتعالى وبمجرد ما بدأتوا تتكلموا عن يوم القيامة وان احنا نقف بين ايدين ربنا سبحانه وتعالى. انتم عندكم عشرين اتنين وعشرين تلاتة عشرين اربعة وعشرين سنة. انتم في الفترة دي كلها لو قابلتم ربنا دلوقتي هتقولوا لربنا ايه؟ ولو ربنا سبحانه وتعالى يسألكم سؤال واحد هو
ربنا قال لنا عليه في القرآن. ماذا اجبتم المرسلين؟ لما ربنا قال يقول لكم يوم القيامة ان رسولي اللي انا بعته لكم قال لكم الصلاة. انتم بتصلوا صليتوا انتم اجلتوا الرسول في دي؟ لما ربنا سبحانه وتعالى يسألكم بيقول لكم ماذا اجبتم للمرسلين؟ ممكن تقولوا له
ايه الحاجة اللي انتم اجبتوا فيها المرسلين؟ فيقولوها لربنا سبحانه وتعالى. انا مش متخيل انا الشيطان وانا داخل عمال يقول يا ابني دول ناس مش بتوع الكلمتين بتوع المنصورة شباب المنصورة دي تقولوا الكلمتين يقرب. ده دول اصلا معاندين ده دول اصلا هيحرجوك. بص
انت اصلا نفسيتك مشدودة. هتخش واحد منهم يدي لك كلمتين في عضمك تتشد اكتر. امشي يا ابني. انا فوجئت فوجئت ان بتعيط. اني انا فوجئت الناس دي بتعيط. الناس دي بتقول قول كمان. قلت لهم لأ كفاية كده انا ماشي. لأ قل كمان. اقعد احنا
احنا قاعدين للفجر احنا مش ماشيين. النهاردة النهاردة بيكلموني بيقولوا لي يا شيخ الحمد لله احنا احنا صلينا الفجر جماعة والضهر جماعة والعصر جماعة. اصل المشكلة عند الخلق المعرفة ان الناس تعرف ربنا سبحانه وتعالى. الحاجة التانية انك تعرف الناس بالاوامر اللي ربنا سبحانه وتعالى آآ امرهم بها وانا قاعد
لقيت بنات صاحباتهم داخلين. فشافوا زمايلهم بيعيطوا في ايه؟ في ايه؟ في اول طبعا سؤال كان طبيعي وبديهي جدا. هو طب وانت بقى بتقول الحجاب فرض ولا مش فرض؟ فانا قلت لهم
ربنا سبحانه وتعالى انزل سورة اسمها سورة النور. قال في اولها سورة انزلناها ممكن تقولوا لي يعني ايه وفرضناها؟ قالوا لي يعني كل اللي جواها فرض قلت لهم والحجاء من ضمن الايات اللي ربنا نزلها في السورة دي وليضربن بخمورهن على جيوبهن
قلت لهم عارفين يعني ايه خمار؟ قالوا لي اه اللي بيبقى على الرقص. قلت لهم يعني ايه على جيوبهن؟ قالوا لي ما يعرفش. قلت لهم دي منطقة الجيب. فربنا بيقول ان
ثمار يبقى مضروب من على الراس علشان ينزل على الجزء ده. وليضربن اللام دي عارفينها لام ايه؟ قالوا لي اه ده من الامر. انا طبعا فوجئت ان هم عارفين في اللغة العربية كويس. قالوا لي اه لان دي ايام الامر. قلت لهم لام الامر تدل على وجوب. واول الصوب ربنا بيقول فرضناها. وربنا بيقول
بعد كده يضربن بخمورهن على جيوبهن. ايه المطلوب؟ مين اللي بيقول ان هي فرض او مش فرض؟ الشاهد ان فعلا حسيت جدا بالكلمتين بتوع الشيخ الاسلامي ابن تيمية. ان الناس محتاجة بالفعل ان هي تعرف ربنا سبحانه وتعالى. وان الناس بالفعل
اللي محتاجة ان هي تتعرف على اوامر ربنا سبحانه وتعالى. اغلب الناس اللي تلاقيهم ماشيين في الشارع مش محجبات. ما يعرفوش اصلا هي خرجت في بيئة مش عارفة ان ربنا فرض فيها الحجاب. مش عارفة اصلا سور القرآن. واظن انتم شايفين مزيع الشارع لما بينزل الشارع وبيسأل الاولاد
ابن البنات قولوا لي حديس عن النبي صلى الله عليه وسلم ما بيعرفوش. صح ولا غلط؟ قولوا لي العشرة المبشرين بالجنة ما بيعرفوش صح ولا مشكلة الخلق في هذا الزمان مشكلة العلم. والناس اللي هيقوم عليها القيامة في اخر الزمان
الامة والعياذ بالله يكونوا من ابعد الناس عن الله سبحانه وتعالى. اللي يجي لهم آآ يعني احسنهم ايمانا اللي بيقول الله الله فاذا قيل له ومن الله؟ يقول والله والله لا ادري انا سمعت الناس يقولون شيئا فكنت اقوله. ادركنا ابائنا واجدادنا
يقولون هذه الكلمة. ما يعرفوش يعني ايه الله. الناس اللي بينتشر فيهم الفواحش وبينتشر فيهم الربا. وينتشر فيهم الخمور تنتشر فيهم والعياذ بالله المعاصي. الناس دي النبي قال لنا مشكلتها. قال صلى الله عليه وسلم ان بين يدي الساعة يرفع العلم
يا ولاد بالله عليكم ركزوا. عشان خاطري. ان بين يدي الساعة ايام يرفع فيها العلم. العلم اول ما اترفع. ايه اللي حصل ويظهر فيها الزنا. وتشرب فيها الخمور. ويظهر فيهم الربا. اول ما العلم اترفع كانت
الناس ضلت ومن اقوى الاحاديث اللي بتأكد كلام شيخ الاسلام ابن تيمية ان اصل الهداية والقرب من الله فهو العلم واصل الضلال والانحراف عن طريق الله هو الجهل. قول النبي صلى الله عليه وسلم ان الله لا يقبض العلم انتزاعا
ان ينتزعوه من الناس. ولكن يقبضه بقبض العلماء. فاذا قبض العلماء ها؟ اتخذ الناس رؤوسا جف فسئلوا فافتوا بغير علم فضلوا ها واضلوا. الضلال حصل هنا بسبب ايه؟ بسبب قلة العلم. يا اخواننا
بضرب على ايديكم جميعا. كل واحد فيكم دلوقتي يا اخوانا ازا كانت فيه قنوات اسلامية مقفولة والتضييق على الدعوة والكلام مش سهل جدا يعني سهل جدا عليك. اعمل بس مباشر على الفيديو بتاعك. وقل للناس كل يوم حديس. انا مش عايز منك حاجة خالص
افتح كده رياض الصالحين قدامك افتح كتاب رواية الصالحين قدامك وكل يوم اعمل بس مباشر. على الصفحة عندك في البس المباشر قولوا لهم يا جماعة احنا النهاردة ان شاء الله هنعمل بس مباشر حوالين حديث النبي صلى الله عليه وسلم اللي بيقول فيه كذا وكذا وكذا. كل واحد فيكم على الاقل الصفحة بتاعته فيها من الف
خمس تلاف وفيه ناس فيكم الصفحات بتاعتها بتعدي عشرات الالاف. لو كل واحد فيكم بلغ حديث واحد بس. عن النبي صلى الله عليه وسلم للناس. اما ان يتكلم فيه عن ربه واما ان يتكلم فيه عما اوجب الله عز وجل علينا. متخيلين كمية العلم اللي هتنتشر بين
الناس شكلها عاملة ايه؟ لما يجيب كتاب صغير مسلا زي كتاب خالد ابو شادي صفقات رابحة. وتقول لهم كده تقعد تقعد كده. انا والله بعمل دايما كده في دروسي. اقعد
الخص كده صفقات رابحة عن قيام الليل. انما لما اقيم الليل فيه فضل هكزا وكزا وكزا وكزا. اعمل بس مباشر يا اخوانا. احنا النهاردة هنتكلم عن فضائل في الليل وحط قدامك الاجندة بتاعتك كده قل لهم واحد فضل قيام الليل ان انا لما اصلي ركعتين قيام ليل ربنا بيغفر لي زنوبي. اتنين ربنا بيعمل معي كزا
تلاتة اربعة اعمل بس مباشر. كل واحد من العشرات اللي قاعدين قدامي دلوقت. لو عمل كده شوفوا كمية الخير اللي بتنتشر للناس. احنا محتاجين عايزين نعلم الناس. الناس والله العزيم يا اخواننا اللي انا شفته امبارح ان انا اموت نفسي دعوة. ليه؟ العلم العلم
اصل العلم هداية. تجيب مسلا كتاب زي كتاب الدكتور محمد راتب النابلسي. اسماء الله الحسنى وصفاته العلى. وكل ملخص اسم من اسماء الله. اعمل بس مباشر. يا اخوانا احنا هنتكلم النهاردة عن ربنا الغفار. هنتكلم النهاردة عن ربنا الودود. عايزين نعرف
ايه الاعمال اللي اعملها عشان ربنا يحبني؟ كلم الناس كلم الناس. كلم الناس عن ربنا. انتم يا اخوانا اقسم لكم بالله امبارح اللي كانوا بيصوروا دول اسطول ناس اسطول بشر عمالين يصوروا. الكل بيتعاون على اخراج حاجة لا ترضي الله
فين جدكم انتم؟ وفين جهدكم انتم؟ وفين دعوتكم انتم؟ احنا محتاجين نعلم الناس. لان انا دايما على يقين ان ثياب العلم عن الناس بيوصلنا لدرجة بعيدة جدا عن ربنا سبحانه وتعالى. تعالوا نرجع تاني لكلام شيخ الاسلام دي تاني. بيقول
هو العلم هو العلم الاول هو العلم بالله. ليه نكلم الناس عن ربنا؟ وده مشروع انا انا انا عايز فعلا الفترة جاي ابدأ اعمله. مشروع ان كل واحد فيكم احوس كل واحد فيكم كل يوم على الاقل. دقيقتين بث مباشر على الصفحة بتاعته
كلنا نتكلم عن ربنا. كلنا نتكلم عن ربنا. نذكر الناس بالله سبحانه وتعالى. ليه نذكرهم بالله سبحانه وتعالى كمل شيخ الاسلام ابن تيمية رحمه الله كلامه فقال وهذا العلم اذا رسخ في القلب اي العلم بالله سبحانه وتعالى. وهذا العلم
واذا وسخ في القلب اوجب الخشية منه سبحانه وتعالى. كل ما الانسان منا ازداد معرفة بالله سبحانه وتعالى اوجب له ذلك خشية في قلبه. ده معنى من المعاني المهمة جدا ان شيخ الاسلام ابن تيمية كان بيتكلم عنها. العز ابن عبدالسلام كان بيقول
وفهم معاني اسماء الله الحسنى. لما احنا نفهمها الاول ونفهمها للناس. وفهم معاني اسماء اهي الحسنى هي وسيلة الى معاملته سبحانه وتعالى بثمرتها. من الخوف والرجاء والمحبة والمهابة والاجلال والتوكل. المعنى ده اتكلم فيه شيخ الاسلام ابن تيمية رحمه ابن القيم
لما كان بيقول ان ربنا سبحانه وتعالى في القرآن تارة يتجلى لنا باسماء الرحمة. باسماء الرحمة واذا جاءك الذين يؤمنون باياتنا فقل سلام عليكم كتب ربكم على نفسه الرحمة انه من عمل منكم سوءا
بجهالة ثم تاب من بعدي واصلح فانه غفور رحيم. هو بيتجللين في هذه الاية باسماء الرحمة يا الله تحبه لما بيتجلى لك باسماء الرحمة انت تحبه تقرب منه اوي. وتارة يتجلى لنا باسماء الكمال والجلال. فلم
ما اسفون انتقمنا منهم؟ اسماء الكمال اسماء الجلال والعظمة. قلبك يخاف يا بني اذهبوا فتحسسوا من يوسف او اخيه. ولا تيأسوا من روح الله تيأسسوش من رحمة ربنا. الاسماء دي اللي اللي توجد في قلبك خلاص توكل وانك تتوكل على الله وتجتهد وانك مش هتيأس وانك
فمعرفة ربنا سبحانه وتعالى بتزند لك احوال مع الله سبحانه وتعالى واما العلم الساني فهي معرفة احكامه سبحانه وتعالى. ان كل يوم لازم تعرف حاجة جديدة عن الاوامر اللي ربنا امرنا بها
قال ابن القيم رحمه الله وكمال العبد وكمال العبد في ان يعرف ربه سبحانه وتعالى ليه كمان العبد في ان يعرف ربه سبحانه وتعالى؟ ليه انا اصل لمرحلة الكمال لما اكون عارف ربنا؟ عارفين يا اخواننا
سورة يوسف يعني مهموم شوية يعني مضغوط شوية فبقرأ سورة يوسف آآ بشوف البلاءات اللي هو فيها خرجت بمعنى مهم قوي. ركزوا فيه معلش. ان الكلام عن ربنا من اول السورة لاخر السورة لا يتوقف. كل حالة مر بها يعقوب عليه الصلاة والسلام. وكل حالة مر بها يوسف عليه
بيتكلموا فيه عن ربنا. عيشوا مع المعنى ده. يعقوب عليه الصلاة والسلام. قاعد مع ابنه يوسف اتكلموا عن ربنا. وكذلك يجتبيك ربك. ويعلمك من تأويل الاحاديث. ويتم نعمته عليك وعلى
يعقوب كما اتمها على ابويك من قبر ابراهيم واسحاق. ان ربك عليم حكيم. بيكلموه عن ربنا القعدة اللي فيها صفاء بينك وبين ولادك كلمهم عن ربنا. لما ولاده جولوا بعد كده بالقميص اللي عليه الدم وقالوا له يوسف اكلوا الذئب
قال بل سولت لكم انفسكم امرا. والله المستعان. والله المستعان. ربنا يا عيني على اللي انا ابتليت به. والله المستعان. لما بعت ولاده للمرة التالتة ولاده دخلوا مصر تلات مرات
مرة في بداية الامر فعرفوهم وهم لهم قرون. المرة التانية لما راحوا باخي يوسف المرة التالتة لما رايحين يدوروا عليه فهم ابوهم للمرة التالتة يقولون فالله خير حافظا. وهو ارحم الراحمين. وهو بياخد عليهم الميثاق ويقول لهم والله على ما
سنقول وكيل لما خدوا لما اتاخد بنيامين اخو يوسف عليه الصلاة والسلام قال عسى الله ان يأتيني بهم جميعا انه هو العليم الحكيم. لما قعد يبكي بيقولوا له يعني اه يعني انت لسه في الضلال القديم قال لهم انما اشكو بثي وحزني الى الله. لما بعته يقول لهم لا تيأسوا
اسوء من رح الله يعقوب في كل الصور بيتكلم عن ربنا ويوصف كده برضه عليه الصلاة والسلام يوسف من اول السورة لاخر السورة هو بيتكلم عن ربنا وهو ده الكمال يا اخوانا. المرأة شوفوا المواطن. مرأة بتدعوه الى الفاحشة يقول لها معاذ الله انه ربي احسن مثواي
ضغطت عليه اوي. رب السجن احب اليه مما يدعونني اليه. دخل السجن الناس شايفين علاقة يوسف بربنا. هم لما قالوا له ان نراك من المحسنين ان نراك من المحسنين. قال التفسير بيقوله وذلك لم
لما رأوه منه من كثرة حديثه عن الله وعبادته لربه سبحانه وتعالى. يوسف في السجن عمال يكلمهم عن ربنا. لما بيقولوا له اول لنا رؤية ذلكما مما علمني ربي. ربنا سبحانه وتعالى يسر له مكن له يقول قدم الله علينا انه من
واصبر فان الله لا يضيع اجر المحسنين. يقولوا له ائنك لانت يوسف؟ قال انا يوسف وهذا اخي. وبعد كده يقول لهم لا تثريب عليكم اليوم يغفر الله لكم يغفر الله لكم. بعدها يقول لهم ان ربي لطيف لما يشاء. انه هو العليم الحكيم
في اخر قصة اخر قصة يوسف ربي قد اتيتني من الملك. اعتراف بالنعمة وعلمتني من تأويل الاحاديث فاطر السماوات والارض انت وليي في الدنيا والاخرة توفني مسلما والحقني بالصالحين. الاية دي مليانة الكلام عن اسماء الله. ربي توحيد الربوبية
اتيتني بسم الله الوهاب اسم الله الرزاق بسم الله المعطي اتيتني من الملك. بسم الله الملك وعلمتني اسم الله العليم. بسم الله الخبيث علمتني من تأويل الاحاديث. فاطر السماوات والارض. انت ولي. اسم الله الولي. توفني ان الملك بيد الله يفعل فيه ما يشاء. توفيت
مسلما والحقني بالصالحين. ايه ده! ايه ده! ايه ده! ايه ده! كمال العبد لا يكون الا بمعرفة الله. ليه تعالوا نشوف المراحل اللي مر بها يوسف عليه الصلاة والسلام. تعالوا نرسم خط بيان لحياته علشان اقول لك ان الهداية انك تعرف ربنا
يوسف عليه الصلاة والسلام في المرحلة الاولانية من حياته حياة الدلال والحب والشفقة والرحمة من ابيك. لو هنرسمها في نقطة في رسم بيانات تبقى فوق لتحت فين؟ فوق. فوق. طيب. بعد كده انتقل من المرحلة دي لمرحلة انه القي في الجب. النطق يبقى تحت ولا فوق
تحت. طب بعد كده بع يوسف وراح القصر في مصر. نقطة فوق ولا تحت. ها؟ فوق من القصر دخل السجن نقطه فين؟ ها؟ تحت. طب بعد كده طلع من السجن للقص العزيز لمصر. نقطة فوق لتحت فوق. وفي كل نقطة في
ايا كانت النقطة فوق ولا تحت كان ما شاء الله وصل لمرحلة الكمال فيها. ليه؟ واحد عارف ربنا سبحانه وتعالى النقطة اللي كانت تحته وهو في القصر لما آآ قالت له وهيت لك اللي نجاه ايه؟ اللي نجاه من المعصية ايه؟ معاذ الله ان
عاد الله يكاد تكون كلمة اهل التفسير قالوا فيها هي استشعار يوسف لمراقبة الله له فقال معاذ الله. فاللي نجاه من حالة المعصية اللي نجئني معرفته بربه سبحانه وتعالى. اللي ينجيك من واقع المعصية علشان تصل لمرتبة الكمال انك تعرف ربنا
سبحانه وتعالى. طيب تعالوا ناخد نقطة فوق. واحد وصل لمرتبة من مراتب المنصب بقى والجاه والفلوس واخواته اللي زلموه زمان قدام عينيه روى القرطبي في تفسيره من حديث ابن عباس رضي الله عنه انه قال خرج اخوة يوسف ابن عباس اللي بيحكي خرج اخوة
يوسف وهم يحملونه على الاعناق. ويتناقل من عنق واحد منهم الى الاخر. طالما يعقوب عينه عليهم فلم ما غاب يعقوب عنهم قذفوه في الارض حتى كاد ان ينكسر. واخذوا يضربوه باقدامهم. بالشلاليت
فاخذ يستغيث بالله. انا اخوكم ارحموا ضعفي. ارحموا صغري. سرعان ما نسيتم عهد ابيكم. ارحموني قالوا ادع الاحد عشر كوكبا فلتنجيك اليوم. واخذوه ووضعوه في الجب فهو ماسك بقى في البير من فوق
كده ماسك فيه فاخذوا يطؤون على يديه حتى سقطوا في الماء. حلو. انتم جبتوا لي بقى دلوقتي اخذ حقي وروى الضحاك والاثر ذكره ابن كثير رحمه الله. ذكر انه هو متعلق بالبئر. اخواته عمالين يضربوه بالاقلام. ويضربوه على يديه حتى يسقط
حلو انتم جيتوا لي بقى. الا انه كان من احسن الناس خلقا في النقطة لما كان فوق. ده هم حتى قالوا له الغل لسه قلوبهم قالوا ان يسرق فقد سرق اخ له من قبل. اخوه قبل كده كان حرامي. انتقم؟ اخد حقي
فاز الله يوسف في نفسه ولم ولم يبدها لهم. يا الله! معرفة الله هي الدافعة لكده يوسف عليه الصلاة والسلام ايا كانت النقطة بتاعته فوق او تحت في حياته هو انسان كويس. شوفوا دخل السجن
لما دخل السجن قالوا له نبينا بتاويله انا نراك من المحسنين. طلع من السجن بقى في الملك قالوا له ان له ابا شيخ كبيرا فخذ احدنا احدنا مكانه انا نراك من المحسنين. هو كان احسانه دائم مستمر ايا كان وضعه. سواء كان
نقطة تحت في السجن سواء كانت النقطة فوق وقت ما كان في الملك. معرفة ربنا سبحانه وتعالى. معرفة ربنا سبحانه وتعالى اللي تخلي الانسان لا تيأس ابدا ولا يقنط ولا ييأس من رحمة الله. رغم ان يوسف بعيد عن يعقوب اربعين سنة. الا اللي بيقول لهم اذهبوا فتحسسوا من يوسف واخيه
انا لسة عندي امل في ربنا سبحانه وتعالى. انا لسة عندي حسن ظن في ربنا سبحانه وتعالى ان ربنا مش هيخيب رجائي في يوسف. انا عندي حسن ظن ان ربنا هيرفع
الشرب والضر اللي احنا فيه. ايه ده ايه ده! وصول العبد الى مرتبة الكمال مرتبط بمعرفته بربه. لان وصولنا للكمال واقف على حاجتين تركي العبد للمعصية وشفنا ان اكتر حاجة بعدت يوسف عن المعصية معرفته بالله. اتنين طاعته لربه سبحانه وتعالى واكتر حاجة تعينك على
بطاعة الله ان تعرف الله. لان كما قال ابن القيم رحمه الله مستحيل ان تعرفه ولا تحبه. ومستحيل ان تحبه ولا تعبده مستحيل. مستحيل الانسان منا يعرف ربنا سبحانه وتعالى وما يحبوش ومستحيل ما يحب ومستحيل الانسان منا يحب ربنا وما
ما تعبدهوش اللي يحبه يقوم كده والله يا اخوانا في بعض الاوقات حابب ان اخوانكم بيقول يعني في بعض الاوقات بقعد كده افكر في نعم ربنا سبحانه وتعالى علي والله
انا لا املك الا ساجد لله سبحانه وتعالى وافضل ساجد فترة طويلة جدا. لان فعلا انا باحبه اوي. لما اشوف كم مرة انا عصيت ربنا سبحانه وتعالى؟ وهو كم مرة كان بيستر؟ والله انا لا املك في اللحظة دي الا ان اخل لله ساجدا. واقول اللهم لك الحمد ولك الشكر
انك تشوف نفسك وانت تتقلب في نعيم الله ليل نهار. فتتذكر اسم الله المنعم واسم الله الرزاق. بسم الله المعطي قلبك كده سكينة وطمأنينة ياه ربنا كريم اوي يا اخوانا والله. فكمال العبد في كمال معرفته بربه
وكلما كان الانسان منا اكثر معرفة بالله كلما كان اكثر كمالا من غيره. ولذا لما كان الانبياء والمرسلين هم اعرف الناس بالله سبحانه وتعالى كانوا اكمل الناس. كانوا اكمل الناس. احنا محتاجين نعرف الناس. فالحاجة الاولانية
يا اخوانا عايزين نعرف ربنا للناس. ابن رجب رحمه الله كان بيقول كلمة جميلة قوي فبيقول وان افضل العلوم التي يتقرب بها العبد الى ربه هو الحلم به سبحانه وتعالى. وهذه هي التي توجب لصاحبها اجلال الله
والتبتل اليه سبحانه وتعالى. افضل علم. انشغلوا به يا اخوانا. ازا كان الشباب برة بيهتموا جدا بروايات ورامية والحب والبوليسية ومش عارف والكلام ده. انت اهتم ان انت كل ما ينزل كتاب جديد عن ربنا سبحانه وتعالى تاخده وتقرأه وتزاكر فيه
وتحفز فيه. ما ينفعش يا اخواننا الانسان منا يبقى فيه عشرات السلاسل موجودة على الانترنت بتتكلم عن ربنا سبحانه وتعالى واحنا مهملينها. اللي عايز يوصل فعلا لطريق الهداية. اسمع من ربنا كتير. هات كده السلسلة بتاعة الدكتور محمد راتب النابلسي. هات كده آآ سلسلة مسلا سلسلة
سنة زمان زمان بتاعت الاستاز عمرو خالد بتاعة اسماء الله الحسنى. الزمان بتاعة زمان. ايام ما كان بيذكر الناس بربنا سبحانه وتعالى اسأل الله ان يثبتني ويثبته ويثبتكم جميعا على طاعته. واسأله ان يردنا جميعا للحق ردا جميلا. هاتوا السلاسل بتاعة زمان. اللي كان فيها بيتكلم عن ربنا
اسمعوها. هاتوا هاتوا هاتوا. هاتوا السلاسل دي تسمعوها كتير. صدقوني والله انتم قلوبكم هتتغير حالكم هيتغير مع ربنا سبحانه وتعالى. هتوصلوا لربنا اكتر. اتنين انك تتعلم بقى احكام الشريعة بتاعتك
كل واحد فيكم الان يا اخوانا ربنا هداه في يوم من الايام لو سألته انت ربنا هداك بايه؟ تقول لي واحد صاحبي فيهم خد درس في يوم من الايام كنت مسافر مسلا رايح شربيني ولا رايح دمياطي والراجل حط وحد طلع ميكروباص وادى لراجل شريط فانا سمعت كلام فاثر في
خطبة الجمعة كلمة اثرت في. قيمة العلم بقى يا اخوانا. قلة العلم. قيمة المجالس الوعظ النبي صلى الله عليه وسلم كان بيقول في المجالس دي لان اجلس مع قوم يذكرون الله. بيتكلموا عن ربنا. من بعد صلاة الفجر الى طلوع الشمس
احب الي من الدنيا وما فيها. والله يا اخوانا والله لو كشف الله عز وجل لنا عن الثواب الذي يأخذه الانسان من مجلس فيه حديث عن الله والله يا اخوانا ما تركنا مجلس علم ابدا. لحولنا حياتنا كلها مجالس علم. النبي
وهو من هو. صلى الله عليه وسلم يقول انا لو لقيت حد في يوم من الايام قاعد يذكر ربنا بيتكلم عن ربنا. في جلسة بعد الفجر لحد طلوع الشمس انا اقعد معهم احب الي من الدنيا وما فيها. يعني انا لو خيرت بين المجلس دهو وبين مليون جنيه انا هختار المجلس
جنيه ايه؟ لو خيروني بين الدنيا كلها وبين المجلس ده انا هختار المجلس ده. ده كلام النبي. المجالس دي اللي النبي قال عليها فعلا انك بتبقى خارج منها حاسس انك كنت في الجنة. انك تسمع فيها قرآن في الصلاة بتاع الشيخ محمد عبدالحليم الدرس اللي فات
كده وانت بتسمع صوته وهو بيتكلم عن ربنا والبنات ورا عمالين يعيطوا والشباب متأثرين جدا انك خارج تقول انا بص انا كنت في حتة تانية خالص. المجالس دي اللي النبي صلى الله عليه وسلم قال فيها ما
جلس قوم يذكرون الله الا ناداه مناد من السماء قوموا مغفورا لكم قد بدلت سيئاتكم حسنات. انت متخيل مستشعر حسست انك قبل ما يا رب نكون من اهل هؤلاء يا رب. من اهل هذا الحديث. انك قبل ما تقوم من المجلس ده ملايكة في السما
تبشر كل انسان قاعد في المجلس. قوموا مغفورا لكم قد بدلت سيئاتكم حسنات الحديث ده اقسم لكم بالله يا اخوانا انا في بعض الاوقات بيبقى المرض شادد على الواحد بصورة لا يعلمها الا الله
والله يا اخوانا واوباقي الدرس. علشان آآ اولا لله عز وجل ثم بعد ذلك الحديث ده اهو. ان انا اقوم الدرس ربنا يقول او الملايكة تقول قوموا مغفورا لكم قد بدلت سيئاتكم حسنات. ايه ده يا اخوانا ده
ايه يا اخوانا ده! اكن كل المعاصي اللي انا عملتها زمان في المجلس ده وانا قايم اتشالت من الشمال اتحطت في اليمين! قوموا مغفورا لكم مش مغفور لكم وبس اصل مغفور لكم ان السيئات دي خلاص اتمسحت. عارف؟ ادي الكتاب اهو مغفور لكم
لكم واللي انا بعمله دلوقتي. ده لله مغفور لكم. بمسح. انما بدلت سيئاتكم حسنات. احنا ناخد العدد اللي هنا نحطه لكم هنا ده في المجلس ده. المجلس ده يا اخواننا اللي النبي صلى الله عليه وسلم قال في شأنه ان هي دي الجنة. دي جنة ربنا في الارض. دي جنة
ربنا في الارض. قال النبي صلى الله عليه وسلم اذا مررتم برياض الجنة فارتحوا. قالوا يا رسول الله وما رياض الجنة؟ قال حلق العلم حلق الذكر دين ينظر للجنة في الارض اللي ربنا وضعها في الارض. اللي بتحس فيها او بتسمع فيها عن ربنا سبحانه وتعالى
المجالس دي اللي النبي صلى الله عليه وسلم قال في شأنها ان لله ملائكة سايحين في الارض اي فضلا يلتمسون حلق الذكر. فاذا توجد حلقة نادى بعضهم على بعض هلموا هلموا هذه بغيتكم. فيأتون فيحف بعضهم بعض
حتى السماء الدنيا فيسألهم ربنا وهو اعلم كيف وجدتم عبادي؟ بيتكلموا عنك يا رب. يسبحونك ويحمدونك ويعللونك ويكبرونك. بيتكلموا عنك يا رب. فيقول الله عز وجل وماذا يريد عبادي؟ ايه اللي جايبكم يا اخوانا؟ ايه اللي جايبكم
يا رب والله والله يا رب والله ما جئنا الا ونحن نلتمس الجنة. خايفين من النار. جايين لعل ربنا سبحانه وتعالى الشيخ ربنا يفتح عليه بكلمة كده تاخد بقلوبنا لك يا رب. يا رب والله والله يا رب والله نفسنا في الجنة. والله يا رب
متوقف ليه والله. خايفين من النار خايفين من العذاب. احنا عارفين ان احنا مش قد العذاب ده. فجايين الدرس. فيقول الله سبحانه وتعالى اشهدك ملائكتي اني قد اعطيتهم ما يرجون. قبل ما تخرج من الباب دهو استشعر الكلام ده
اني قد اعطيتهم ما يرجون. وامنتهم مما يخافون. مش ده اللي انتم طلبته؟ طيب خده بس ربنا كريم في العطاء. قال وغفرت لهم ذنوبهم. واغفر لهم كمان. فتقول الملائكة رب فيهم فلان الخطاء. فيهم فلان الخطاء. ليس منهم. فقال الله سبحانه وتعالى
السعداء الذين لا يشقى جليسهم. بالله عليك مع حضورك للمجالس اللي بتتعلم فيها. النبي دول هم السعداء الذين لا يشقى جليسهم. اذا كان جالسهم الخطاء صاحب الكبائر لا يشقى. افانت تشقى بمجلس العلم؟ قال النبي
النبي صلى الله عليه وسلم انني لا اعلم اقواما يأتون يوم القيامة. وجوههم نور ثيابهم نور. على منابر من نور. في رواية على منابر اللؤلؤ. على يمين من يوم القيامة يعني خلاص ما فيش اهوال. على يمين الرحمن يعني قريب من ربنا ما فيش بعد. على يمين الرحمن يعني بشارة بالرحمة مش
على يمين الرحمن يوم القيامة. دول انبياء وشهداء لأ انتم. ان شاء الله باذن الله. ليسوا بانبياء ولا شهداء هم الانبياء والشهداء من قربهم لربهم عز وجل. يفزع الناس ولا يفزعون. وهم عباد الله الذين لا خوف عليهم
ولا هم يحزنون. واحد كده من الاعراب بسيط سمع الكلام. الناس دي عملت ايه علشان تاخد الاجر ده كله. فجثا تربتيه مد يديه وقال يا رسول الله يا رسول الله من هؤلاء؟ قال ان هؤلاء اقوام من قبائل شتى
اجتمعوا على ذكر الله والحب فيه. بس. حد هنا من دمياط؟ اه حد من بورسعيد اوه حملة كفر الشيخ؟ اه حد من تاني؟ حد من السويس؟ اه الشرقية موجودين؟ موجودين من قبائل شتى من قبائل شتى محافظات مصر في الدرس من قبائل شتى
اه اجتمعت على ذكر ربنا؟ ايوة. بتحبوا بعض في الله؟ والله احبكم في الله. اه. خدوا الثواب بالمجالس دي بمجالس العلم دي. احنا محتاجين يا اخواننا علشان نوصل لهداية ربنا. المجالس دي بالنسبة لنا مؤثرة قوي
المجالس دي بالنسبة لنا مؤثرة اوي. محتاجين يا اخوانا ان كل واحد فينا بقى اللي يتعلمه يعلمه للناس. ويذكر الناس به قال النبي صلى الله عليه وسلم من اتى الى المسجد لا يريد الا ان يتعلم علما او يعلمه
الا كان اجره كاجر الحاج المحرم. مش الشيخ اللي بيدي الدرس؟ لأ ده انت والشيخ عند ربنا واحد انت والشيخ عند ربنا بقيتوا منزلة واحدة. تخرجوا من هنا باجر حجة. قال النبي صلى الله عليه وسلم من
اتى الى المسجد او من خرج في طلب العلم دي حاجة لكم انتم بقى ربنا خاصكم بها. اللي جاي من المدينة الجامعية واللي جاي مسافر واللي جاي من اخر المنصورة
واللي جاي من القرى حوالين المنصورة علشان يحضر درس. النبي صلى الله عليه وسلم بيقول له بيبشره من خرج في طلب العلم فهو في سبيل الله حتى يرجع. انت الجهاد العلم سبيل من اهم سبل الهداية علشان ربنا سبحانه وتعالى ياخد بايديك
في طريقه انك لازم كل يوم تتعلم حاجة جديدة. اول ما بدأت التزام كان الناس اللي انا التزمت معهم كل يوم يقولوا لي لازم تسمع الشريط. فكنت ما شاء الله
كل يوم اسمع شريط ابدأ اعمل به. ادوني ما شاء الله كان من اوائل الاشرطة اللي انا سمعتها. آآ الشريط عن قيام الليل. والله يا اخوانا مش هنسى ابدا اول مرة كنت اسمع فيها حاجة عن قيام الليل الروماني الازهري. سمعت عن قيام الليل وفضل قيام الليل وثمرات قيام الليل وفضل قيام الليل. مش
شمس ابدا انا روحت البيت سلام عليكم فهم اهلي كده انا سلمت وقمت داخل بسرعة الاوضة هم بيعملوا كده. وخلاص احنا فقدنا في الامل اصلا خلاص. دخلت الاوضة وقعدت اصلي يفتحوا الباب. الواد اتجنن. لا مش اتجنن والله انا عرفت حاجة جديدة
ايه ده ؟ عرفت حاجة جديدة تقربني من ربنا سبحانه وتعالى. سبحان الله! لما عرفت حاجة جديدة بدأت اطبق ودي قيمة المجالس دي. لا يشعر الانسان منا بمجلس العلم الا اذا طبق وعمل. اخوانا الوعظ لوحده مش كفاية
سبحانه وتعالى بيقول ولو انهم فعلوا ما ايه؟ يبقى ربنا ما قالش آآ اتوعظوا بس. هو اهم حاجة مع الوعظ انك تعمل ايه؟ انك تفعل اللي ربنا سبحانه وتعالى او اللي الناس وعظتك به. عايزين نعمل عايزين نجتهد. كل يوم اتعلم حاجة جديدة. ما عدش صعب. ما عدش صعب. ممكن
فلاشة صغيرة قد كده ممكن تحط على التليفون عندك على كارت الميموري بتاعك كارت الذكاء بتاعك تحط كمية دروس لا حصر لها. اسمع كتير كل ما هتسمع كتير انت قل انا في حاجة اسمها عندنا في العلم زكاة العلم انك اللي تسمعه طبق منه اتنين ونص في المية كفاية
ابدأ اجتهد ابدأ علم الناس ابدأ فهم الناس. محتاجين العلم. محتاجين العلم. ليه يا اخواننا مجالس العلم كمان؟ لان مجالس العلم آآ قلبك بيتحرك فيها. عينك بتدبح فيها. يا رب يا رب يا رب
وعظنا رسول الله موعظة بليغة. ذرفت منها العيون ووجلت منها القلوب دي قيمة مجالس العلم. ابو هريرة بيقول للنبي يا رسول الله انك تذكرنا بالجنة والنار. فاذا ذكرتنا كنا من اهل الاخرة
بين من اهل الاخرة. انس بيقول والله والله ما كدنا ان نواري التراب على جسد رسول الله حتى انكرنا قلوب هنا قلوبنا اتغيرت. قال اهل قال اهل العلم لفقدهم مجالس الوعظ اللي كان النبي بيعظ بها. فقدوها
محتاجين يا اخوانا مجلس حلم. مجالس العلم دي طريق كبير جدا من طرق الهداية اللي توصلنا لربنا سبحانه وتعالى تالت حاجة وده اللي انا قلت لكم عليه ان اللي اسمعه في مجالس الوعظ وفي مجالس العلم لازم يطبق بقى. وهو ده
تحلي الهداية انك تسمع وتبدأ تطبق. حتى لو كان بحاجة بسيطة. يعني سمعت عن قيام الليل يقول لك واحد من السلف كان زي ابو هريرة مسلا قسم الليل تلت تتلات وهو يصلي تلت وبعد كده يصحي وولدته تصلي تلت وبعد كده يصحي الخادم بتاعه يصلي تلت. صعب علينا اوي
انك تسمع انه كان بيقوم الليل فلا يترك القيام الا مع اذان الفجر. اللي صلى اربعين سنة آآ صلاة الفجر صلى الفجر بوضوء العشاء لانه كان قاعد اصلا يصلي قيام ليل. كبير علينا كتير علينا؟ طيب. اعمل منه خمسة في المية. انا عايز منك خمسة في المية بس
آآ الليل كم ساعة؟ الفجر دلوقتي يقول مسلا قل خمسة تقريبا خمسة الا شوية قل خمسة المغرب كم؟ ستة ستة يعني كله على بعده حداشر ساعة حداشر ساعة قم منهم بس اتنين ونص في المية. اتنين ونص في المية بس مش عايز منك اكتر من كده
كم دقيقة؟ نص ساعة كفاية. مش عايز منك اكتر من كده. ربنا بيقول ولو انهم فعلوا ما يوعاظون به. اللي انت بقى سمعته في مجالس العلم ابدأ هو ده بقى محل الجهاد. اللي النبي صلى الله عليه وسلم اللي ربنا قال في شأنه والذين جاهدوا فينا. نفسك تقول لك انت تنام تقول لها لا انا هجاهد ان انا اقوم اصلي
ان نفسك تقول لك آآ القرآن تقيل عليك لان هجاهد ان اقوم اقرأ قرآن. الناس هتقول لك صعب عليك انك تصوم بكرة؟ لا انا هقوم اصوم بكرة. النهاردة اول ملخبط شوية وهوا وبرضو ومش عارف ايه لا انا هروح الدرس محل الجهاد محل الجهاد انك تبدأ تجاهد نفسك
لو جاهدت نفسك توصل للهداية. ربنا قال في شأن اصحاب الكهف قال الله عز وجل انه فتنة فتية ايه؟ يعني ايه امنوا يعني ايه امنوا؟ بصوا في كلام من اهل التفسير يقول لك امنوا اي اجتهدوا في طاعتنا. لان الايمان هو العمل. صح
اجتهد في طاعة ربنا. اجتهد وجاهد. جاهد نفسك انك تقوم تصلي. جاهد نفسك على درس العلم. جاهد نفسك انك تسمع عن الله سبحانه وتعالى. جاهد نفسك انك تقتنص في يومك ساعة الساعة دي اسمع فيها عن ربنا. جاهد نفسك على كده. بدأت تطبق بدأت تعمل بدأت تفعل ما توعظ به
انا بقول لك اهو ولو حاجة بسيطة. ساعتها ربنا يهديك. عارف ليه؟ لان فعلا انا لو بدأت اقرب من ربنا الخطوة الاولانية هي الخطوة الاولانية دايما اللي فيها مشكلة. الخطوة الاولانية خدت بالك؟ مجرد ما خدت الخطوة الاولانية خلاص ربنا سبحانه وتعالى يسرها. ليه؟ لان من تقر
ها هو قرب منك اكتر. فما بالك بقى لما ربنا يقرب منك اكتر شف البركات ونفحات اللي ممكن تنزل عليك بسبب ان ربنا قرب منك اكتر. خد الخطوة الاولانية بس
وشف بقى ده سبحان الله! يعني آآ اخت من اخواتنا آآ كانت كاشفة شعرها يعني كانت ماشية في الشارع كاشفة شعرها يعني هي الخطوة الاولانية. انا خايفة اصل زميلاتي هيتريقوا علي. قال لها اصل هم اصلهم هيقعدوا اصل هيبعدوا
عني اصل هيقولوا علي متشددة. ده دايما بيجي لنا في اي عمل جديد صالح احنا هنعمله. التردد ده الخوف ده. خدها بس كده وخط الخطوة دي طول ما شاء الله والله انا اللي لبست الطرحة ورحت انتم مش متخيلين اصلا كمية الفرحة وكمية السعادة كل الخوف والرعب اللي كان
قلبي خلاص اتشال انا كلمتهم احنا شلة اتناشر واحدة في الحمد لله لحد دلوقتي تلاتة منهم لبسوا حجاب. الحمد لله. ده بقت فتحة خير على الناس كمان. هي بس الايه؟ انت عارف الحاجز كده اللي بمجرد ما تختنقه وتعدي انت عديت بقى بفضل الله سبحانه وتعالى. عارفين يا اخواننا هضربه لكم بمثال بسيط جدا
علشان اقول لكم ان المجاهدة محتاجة بس هي الخطوة الاولانية انك تغلب نفسك في الخطوة الاولانية. عارفين حديث زمان لما كنا بنتكلم في سلسلة اشواط الساعة لما كنا بنتكلم عن الدجال
وان الدجال معه ايه؟ جنة ونار؟ فاكرين؟ وكنت قلت لكم ان النبي صلى الله عليه وسلم قال لنا ان جنة الدجال ايه؟ نار ونار الدجال ايه؟ جنة الطاعة بالنسبة لنا دايما احنا حاسين ان هي حاجة تقيلة وصعبة هي دي النار. بس النبي صلى الله عليه وسلم قال فمن القى نفسه في النار بمجرد ما كسرت
الخوف اللي في قلبك من النار ورميت نفسك فيها لقيتها ايه؟ الجنة. اهي دي الطاعة. اهو ده قيام الليل. اهي دي مسألة انك تحضر درس. اهي دي قالت انك خلاص هتبدأ تلتحي سنة النبي صلى الله عليه وسلم. اهي دي حتة ان انا آآ خلاص هبدأ بقى ايه البس حجاب. اهي دي حتة بقى ان انا التمس مجلس العلم. هي دي
هي دي حتة ان انا خلاص هترك المعصية لله. هي في البداية قدامك نار. ارم نفسك فيها هتلاقيها من جوة ايه؟ يا نهار ابيض! عارف عاملة زي ايه تعالوا نعكسها. زي معصية ربنا. جميلة قوي قدامك. ونفسك عمالة ايه ها تدفعك دفع
اليها وسبحان الله اول ما تتلبس بها واول ما تخشها تتحرق بنارها. وتقول يا ريتني ما عملتها المجاهدة قائمة على الفكرة دي. فكرة اخترق الجدار. اللي بينك وبين الطاعة. هو جدار انت شايفه حاجة مهلكة
صدقني انت شايفها نار زي ما النبي قال لنا في حديس الدجال. فصدقني بمجرد ما هترمي نفسك فيها انت هتجدها ايه؟ جنة. جنة. بسم الله والحمد لله والصلاة والسلام على رسول الله
صلى الله عليه وسلم وبعد. يبقى اذان اخواننا واخواتنا طريق الهداية ماشي في جزئيتين. اللي اتكلم عنهم شيخ الاسلام ابن تيمية رحمه الله الجزئية الاولانية معرفة الله سبحانه وتعالى ودلالة الخلق على الله. الجزئية التانية هي جزئية العلم
عن الله سبحانه العلم بمعرفة احكام الله وشرائع الله سبحانه وتعالى. كل ما هنعرف الناس وهنفهم الناس واحنا زات نفسنا نتعلم كل ما هنزداد من الله سبحانه على قرب. الامر التالت انا كنت بقول لكم احنا اجتهد بقى ان احنا نعمل بقى. يعني اللي انا عرفته اعمل به. اعمل بمقتضاه. وده انا كنت
بقوله لكم في اول السلسلة خالص ان النبي صلى الله عليه وسلم لما قال من احصاها دخل الجنة قلت احصاها يعني ايه عمل بها. عمل بها. الجزئية الرابعة والاخيرة واختم بها عشان اسئلتكم النهاردة ما شاء الله يعني
جميلة جدا يعني عايز اقف معها شوية. هي اتخاذ الانسان منا للرفق الصالحة التي تأخذ بيديه الى الله سبحانه وتعالى. مع فراره من ارض المعصية. انك تبعد بقى عن ارض المعصية وتتخز لنفسك بقى البيئة الصالحة اللي انت تقرب
مع ربنا اتقرب لربنا سبحانه وتعالى معها. هو اسألكم سؤال هو ليه ربنا سبحانه وتعالى اتكلم معنا عن فتية الكهف؟ عن ايه؟ عن ايه فتية الكهف مجموعة يعني. هم ثبتوا ليه؟ اسباب كتير جدا على رأسها هم مجموعة مع بعض بدأوا
يعبدوا ربنا مع بعض. اخوانا شاب من الشباب كان جاي بيقول لي في مرة احنا في المدينة الجامعية آآ الاوضة اللي انا قاعد فيها الشباب اللي فيها كلهم بيغنوا وبيرقصوا وبيعملوا مش عارف ايه وانا مش فاضي على الجو ده. بعدها بشوية حد من جهة تانية
في مكان تاني برضو في مدينة جامعية بيقول نفس السؤال. هو احنا ما ينفعش ان كل تلاتة اربعة بيسألوا نفس السؤال يبقوا مع بعض يتعاونوا مع بعض على طاعة ربنا ما تبقاش لوحدك. ازا الاوضة اللي فيها ناس ما بيساعدكش على كده دور على اوضة فيها حد كويس وما ينفعش بلد بدل انا عارف
ولكن على الاقل اقعدوا مع بعض في مكان زاكروا مع بعض. اقرأوا القرآن مع بعض. انزلوا في مسجد المدينة الجامعية. آآ احفظوا قرآن مع بعض. صلوا ركعتين بالليل مع بعض. ابتدوا في طاعة ربنا مع بعض
خليكم اهم حاجة مع بعض. خليكم اهم حاجة مع بعض. الفتية دول امنوا مع بعض. ربنا زادهم هدى مع بعض. ربط على قلوبهم مع بعض. هاجروا مع بعض دخلوا الكهف مع بعض وخرجوا اعزة مع بعض. ممكن نكون كده؟ كل تلاتة واربعة كده يبقوا مع بعض. هو النبي صلى الله عليه وسلم
ليه عمل في المدينة؟ عمل في مكة دار الارقم ابن ابي الارقم. عشان يبقى كل تلاتة امنوا مع بعض. لان الوقت ده كان كل واحد متزوج وعنده اولاد ضده ولو كل واحد عنده اب وام قاعد معهم هم ضده. فالنبي صلى الله عليه وسلم فكر ان هم يعمل لهم البيئة دي ان كل واحد اسلم وعايز يعبد
احمد ربنا تعالوا مع بعض احنا عندنا دار الارقم ابن ابي الارقم. وعمل دار تانية شبيهة زيها في المدينة قبل ما يهاجر. هي دار مين؟ اسعد ابن زرارة بقى رضي الله عنه واول ما النبي وصل المدينة عمل لهم بقى بيت كبير قوي البيت الكبير ده كل يوم يقعدوا فيه مع بعض هو ايه؟ يا رب يا رب
نجتمع مع بعض كلنا في المسجد النبوي يا رب مع بعض. وما ذلك على الله بعزيز. وصلت؟ خلينا مع بعض. نتعاون مع بايدين بعض لربنا سبحانه وتعالى. حسيت انك ضعيف لوحدك انت مع اخوانك قوي جدا. ماشي يا اخوانا
طب هنشوف بقى يعني الاسئلة بتاعتكم النهاردة. انا كنت واحد باع طالب انا كنت بحب واحدة وبنتكلم بقى لنا تلات سنين بس لما ربنا هداني والتزمت قفلت كل البيبان الا باب واحد كان بيني وبينها يعني. ومؤخرا حسيت ان ده اخر ذنب قافل الباب بيني وبين ربنا سبحانه وتعالى
وعايز ابشرك انا فعلا سبتها لربنا سبحانه وتعالى. ادعي لي ربنا يثبتنا ويهديني بالله عليك. اني تبت الى الله. اسأل الله سبحانه وتعالى ان يثبتني واياك انت واخوانك والمسلمين على طاعة الله ابشر والله بكل خير. فالنبي صلى الله عليه وسلم يقول من ترك شيئا لله ابدله الله خيرا منه. ابشر والله
والله ان اه ان ربنا سبحانه وتعالى يطلع على قلبك. ويرى ان هذا القلب متعلق بالبنت دي. وانت بتقول انا سبتها علشان ربنا والله ابشر تعظيم الخير من الله سبحانه وتعالى لك
حاضر. بيقول اه كنت راكب الميكروباص والسائق مشغل اغاني اتكلمت عن ربنا. اغلق الكاسيت وسمع مني والغريب ان الناس اللي كانت موجودة كلها انصتت له. وبعض الناس بدأت تسأل وكنت اجيب عليهم. وانا مستغرب نفسي. ودي يا شيخنا التغيير من بعد
الدرس الماضي. احبك في الله. احبك الله الذي احببتني فيه. هو ده يا اخواننا بقى. هو ده. على فكرة من اعظم الطرق اللي ربنا يهديك بها ويثبتك انك تكون انظر مصدر السبت للناس. عايز ربنا يهديك كن سبب في هداية الناس. ربنا سبحانه وتعالى يوفقك ان شاء الله بازن الله تبارك وتعالى
زكر الله سبحانه وتعالى في القرآن الكريم في اكتر من موضع ان الانبياء جميعا كانوا على دين الاسلام. من ادم الى محمد عليهم الصلاة والسلام فلماذا ذكر الله عز وجل او سمى بعض من كانوا اتباع عيسى او موسى عليهما السلام؟ باليهود او النصارى؟ ولماذا لم يقل عنهم مسلمين؟ ومن اين ظهر مصطلح
عند العلماء ان الدين النصراني او اليهود دي او اليهودي انه كان الدين الوحيد عند الله والدين الوحيد عند الله هو الاسلام. بصوا آآ الدين عند الله الاسلام يعني ايه الاسلام؟ الاسلام مش اسم. الاسلام ايه؟ منهج. بمعنى ان يستسلم الانسان منا لربه سبحانه وتعالى. هو ده الاسلام
فالاسلام اللي ربنا بعث به كل الانبياء هو الاسلام اللي بيكون معناه الدين اللي بيكون معناه ان كل العباد يخضعوا ويذعنوا لله سبحانه وتعالى ان هم يستسلموا لاوامر الله سبحانه وتعالى. ده الاسلام. وده بالفعل الديني اللي ربنا ارسل به كل الانبياء حتى موسى وعيسى. اليهودية والنصرانية حتى اليهودية
الصنيين مش اديان دي مسميات اطلقت على اتباع هؤلاء الانبياء. لقول الله سبحانه وتعالى في شأن اليهود اه اه واكتب لنا في هذه الدنيا حسنة وفي الاخرة انا ايه؟ ها؟ هدنا اليك يعني ايه هدنا اليك؟ يعني ايه هدنة؟ رجعنا
فهذا مش معناها الديانة. هذا معناها رجع. انا عدنا اليك. وده اللي انا كنت قلت لكم عليه في اسم الله الهادي. الهداية معناها الايه؟ ها؟ الرجوع. فهو بيقولوا انا هدنا اليك. مم. فهما كانوا يقولوا انا هدنا اليك. فهدنا اليك معناها رجعنا اليك. فكان يطلق على هؤلاء انهم ايه؟ ها؟ يهود. يهود
واما النصارى فهي مأخوذة من النصرة. مش اسم الدين. النصارى مأخوذة من النصرة. لقول الله سبحانه وتعالى فلما احس عيسى منهم الكفر قال من قال الحواريون نحن فسموا ايه؟ نصارى. نصارى. الهدنة اليهود او النصارى ليس معناه
اسم للدين. الدين هو الاسلام. انما اليهود من قول الله ان هدنا اليك او رجعنا اليك. والنصارى من الايه؟ من النصر. زي ما احنا عندنا كمسلمين عندنا مين ومين ؟ مهاجرين وانصار. مهاجرين وانصار. فهل الهجرة او النصرة اسم من اسماء الدين؟ ولا لقب كان يطلق على
اتباع هذا الدين لقد يطلق على اتباع هذا الدين. فهمتم؟ انا طالبة في معهد الازهر النموزجي ادعي لي اني اكون الاولى في في المعهد في كل السنين. طيب اه نخلي عندنا اولويات في الدعاء
ان قبل ما اكون الاولى ادع لي ان انا اكون صالح. احسب لك ان شاء الله صالحي انت وكل اخوانك واخواتك. فندعوا اولا اول دعوة لنا يعني الناس الله سبحانه وتعالى ان يصلح قلوبنا. امين يا رب. وبعد كده نسأل الله سبحانه وتعالى ان يصلح لنا ديننا. امين يا رب. وان يصلح لنا دنيانا. امين. وان يصلح لنا اخرتنا
دعوة النبي صلى الله عليه وسلم. فربنا يوفقك وتكوني الاول الاولى دايما في كل السنة. ممكن كمان التنويع في طريقة الدعوة على مواقع التواصل زي بوست او صوت او تويتة. بحيس اننا ما نحصلهاش في البس المباشر. انا بقول بس
نوع من الانواع. جزاكم الله خير. ازا كان اهم طرق الهداية هو العلم. فلمازا يوجد بعض يا شيخ كثير العلم ولكن يستخدمونه فيما يضر المسلمين مسل اعانة الظالمين. آآ وغير ذلك
عايزة نفهم التناقض ده. اولا يا اخواننا العلم هو بيطلق على ما عند الانسان من معلومات. صح كده؟ وليس كل علم وليس كل انسان عنده علم يتقال عليه عالم. لان العلم الحقيقي يا اخوانا هو العلم اللي النبي صلى الله عليه وسلم سأله من ربه عز وجل فقال
اللهم اني اسألك ايه؟ ها؟ علما بس؟ نافعا. علما نافعا. يبقى اذا طالما ان هناك علما نافعا. اذا هناك علما ايه؟ علما وده اللي النبي قاله لنا في الحديث. اللهم اني اعوذ بك من علم. فليست القضية هنا قضية العلم. ليست قضية هنا قضية العلم
انما القضية هنا ان يكون هذا العلم هو العلم النافع لك. ايه هو العلم النافع لك؟ هو العلم الذي يورثك العمل. اللي لو لاحظتم ان كل الكلمات اللي انا قلتها
النهاردة راحة فيه. اللي كان بيقول لك زي ما الشيخ الاسلام ابن تيمية يقول وهذا العلم هو الذي يورث صاحبه الايه؟ الخشية هو ده العلم النافع والا فالله سبحانه وتعالى ذكر لنا علم بالعم ابن باعوراء واتل عليهم نبأ الذي اتيناه اياتنا
فانسلخ منها. يبقى هو عنده علم ولا ما عندهوش؟ بس حصل منه حاجة غريبة. الحاجة دي انه انسلخ من هذا العلم. فده ممكن يكون موجود عندنا قال الله سبحانه وتعالى ان كثيرا من الاحبار والرهبان لا يأكلون ايه؟ ليأكلون اموال الناس بالباطل ويصدون عن عن سبيل الله. اه ده عندهم علم
ولكن لا ينفع. اليهود كان عندهم علم ولكن العلم ده لم يحولوه لعمل. فكان علم ضار لهم. ضار بهم. وده الحديث اللي كنت عايز اقوله سبحان الله كل ما اجيء
قوله في الدرس ييجي معنا يعني يروح مني. العلم ده اللي النبي صلى الله عليه وسلم قال كان في حديث محمود ابن لبيد نظر النبي صلى الله عليه وسلم ذات يوم الى السماء وقال
وسبحان الله سبحان الله هذا او ان يرفع فيه العلم. فقال محمود يا رسول الله يرفع العلم وقد قرأنا القرآن روعت قلوبنا. قال يا محمود وان كنت لاحسبك من افقه اهل المدينة. هذه التوراة والانجيل بين يدي اليهود والنصارى ما اغنت عنهم. التوراة والانجيل
فيها صفة محمد صلى الله عليه وسلم. ومع ذلك لم يحققوا هذا العلم. ربنا بيقول فلما جاءهم ما عرفوا ها؟ كفروا. الذين اتيناهم الكتاب يعرفونه اي النبي صلى الله عليه وسلم كانوا يعرفون ابناءه. ده علم نافع ده علم نافع وهكذا ايضا المفتي اللي يطلع يفتي مسلا عشان يرضي
اصلا حاكم للحكام في شيء لا يرضي الله سبحانه وتعالى. ده العلم النافع اللي احنا بنتكلم عنه؟ ابدا. المفتي اللي يطلع النهاردة يفتي عشان خايف على منصب معين. ده العلم النافع اللي يرضي ربنا
فسبحانه وتعالى مش ده العلم النافع. المفتي النهاردة اللي يبدأ والعياذ بالله يدل الناس على حاجة بغير حق وبغير علم. ده العلم النافع احنا محتاجين العلم نافع. اما هذا العلم فهو علم لا ينفع صاحبه. بل هو ضار له في الدنيا والاخرة
مصيف هل استعجال الرزق حرام او مكروه. وهل ده دليل على عدم اليقين برزق الله؟ ادع الله لي بالرزق والسعة. اسأل الله سبحانه وتعالى ان يفتح علي وعليك وعلى المسلمين من
من من خزائن رحمته ومن خزائن جودك. آآ بصوا يا اخواننا قضية الرزق مفروغ منها. يعني ربنا سبحانه وتعالى اصلا فارغ لنا من قضية الرزق حتى قال لنا النبي صلى الله عليه وسلم ان روح القدس قد نفث في روعي انه لن تموت نفس حتى تستكمل رزقها واجلها
فلا يحملن احدكم استبطاء الرزق على ان يطلبه بمعصية الله. فان ما عند الله لا ينال الا بطاعته. الرزق فرغ منه حتى قال النبي صلى الله عليه وسلم والله لو فر ابن ادم من رزقه كما يفر من اجله لادركه الرزق كما يدركه الاجل
وقال النبي صلى الله عليه وسلم لما مر ذات يوم في الطريق بتمرة النبي ماشي في الشارع لقى تمرة فالنبي وضى وخد التمرة ولسه جاية فاذا سائل يسأل رسول الله التمرة فاعطاه النبي التمرة وقال له كلمة قال له انا والله لو لم تأتها لاتتك
والله لو ما كنتش جيت النهاردة عشان تاخد التمرة دي. التمرة دهي بعينها كانت هتيجي لك لحد بيتك. فقضية الرزق يا اخواننا فرغ منها اذا الانسان في يوم من الايام الرزق قل او الرزق ما جالهوش. فهو محتاج انه يسأل نفسه سؤالين. واحد هل بينه وبين الله عز وجل
جل ذنب هو الذي اخر رزقه عنه؟ في بيني وبين ربنا زنب ده اللي اخر الرزق عني؟ لان العبد يحرم الرزق بالايه لم يصيبه. لو فيه بينك وبين ربنا حاجة صلحها. تكون النتيجة ان ربنا سبحانه وتعالى يرزقك من فضله باذن الله عز وجل. الامر التاني هل انا
اسعى في طلب رزقي كما امرني ربي عز وجل؟ هل انا فعلا بسعى لطالب الرزق زي ما ربنا امرني؟ ولازم للاسف بعض الشباب بيعمل وهو قاعد على القهوة اصلا الاربعة وعشرين
ساعة ومش عايز يقوم يدور على رزقه يقول له انا عايز ربنا يرزقني. لو حققت الاتنين ربنا يرزقك. لو حققت الاتنين ربنا انك تصلح ما بينك وبين ربك تبارك وتعالى. اتنين ان تسعى في الارض كما امرك الله تبارك وتعالى
معلش اسئلة بس كتيرة وكل مرة بنأجلها شباب كتير بيريدوا ان يطلبوا العلم ولكن لا يجدون منهجا او نظاما اكاديميا وده اللي بنحاول نعمله الفترة دي. ايجاد نزام في مسألة طالب العلم. آآ احنا ان شاء الله زي ما قلت لكم درس العقيدة احنا والاحد ان شاء الله بازن الله. وهنعمل يوم كمان عشان الشباب اللي عايزين يخلصوا قبل الامتحانات ان شاء الله
هنبدأ ان شاء الله برسالة وصول السنة للامام احمد ابن حنبل ان شاء الله. دي كمرحلة اولى من مراحل العلم. بعد كده ننتقل لمرحلة اعلى شوية بعد كده مرحلة اعلى بازن الله تبارك وتعالى
مسألة دراسة العقيدة مهمة جدا. ان شاء الله يا ريت نحافظ عليها الله الى اخويا اللي قال انه بيحب بنت وتركها لله يعني. احب اقول له ان كان في بنت اتعرفت عليها وكنت عايز ارتبط بها. ولما كلمت ولدي رفض تماما
فكلمتني وقلت لها كل شيء قسمة ونصيب. وكل اللي بينا اتقطع لان والدي رفض. مش هينفع نتكلم تاني علشان ربنا يبارك. بيقول لي اتفاجأت بعد اسبوع ان والدي وافق واتقدمت لها وخطبتها ومن ترك شيئا لله ابدله الله خيرا منه. شف سبحان اهو ده من الرزق هيجي لك بس اتق الله سبحانه
اتق الله سبحانه وتعالى اعمل ايه ؟ كتير النهاردة. ما هي الكتب التي يمكن قراءتها في اسماء الله الحسنى؟ آآ كتاب الدكتور محمد راتب النابلسي من اروع الكتب اللي اتكلمت
اسماء الله الحسنى. كتاب النور الاسمى للشيخ امين الانصاري من الكتب الجميلة قوي اللي اتكلمت عن اسماء الله الحسنى. كتاب آآ من الكتب بقى اللي لو حد طالب علم آآ
اعلى شوية وعايز كتب عميقة شوية. حاضر. يجيب كتاب بمجهودات شيخ الاسلام ابن ابن القيم في اسماء الله الحسنى. ده حد دكتوراه انه قرأ كتب شيخ الاسلام ابن القيم اللي اتكلم كتبه كلها وبدأ يطلع منها كلامه عن اسماء الله الحسنى وشرحه فجمع في رسالة تلات
مجلدات من اروع الكتب في الحديث عن اسماء الله الحسنى. آآ كفاية كده النهاردة ونقول بازن الله الاسبوع القادم ان شاء الله. جزاكم جزاكم الله خيرا. هذا وصلى الله على نبينا محمد واله وصحبه وسلم